Niccolò Machiavelli

Niccolò Machiavelli ) ima diplomat dot politikus Italia na juo sada filsuf. Manjadi ahli teori, Machiavelli ima figur utamo i realitas teori politik, ia sangat iargai i Eropa i maso Renaisans. Dua bukunia na tarbonggal, Discorsi sopra la prima deca di Tito Livio (Diskursus satontang Livio) dot Il Principe (Si Pangeran), purjolona itulis manjadi harapan get pature kaadaan pamarentahan i Italia Utara, sidungi manjadi buku i alak najaji i marpolitik i maso i.

Il Principe, sanga Si Pangeran manyise baenon na dapot sanga porlu dibaon sasadahalak tu na mandapotkon sanga mampartaonkon kakuasoan.

Gorar Machiavelli, sidungi ipartandoon tu hal na jat, giot manghalalkan cara anso sampe nadiroana. Jolma na mambaen parange nasongonon idokon makiavelis.

Kario-kario Machiavelli inda na dibidang politik maia, tai juo sejarah, ima; History of Florence, Discourse on the First Decade of Titus Livius, a Life of Castruccio Castrancani, dot History of the Affair of Lucca. I bidang turi-turian, ia jungada manulis sada tiruan tingon the Golden Ass of Apuleius, the play Mandragola, dot Seven Books on the Art of War. I antara kario-karionia na lumobi bahat binoto alak ima The Prince (1932). Isi utamo ni buku on ima molo sude arahna bisa i usaoon tu na pajongjong dot mampartaonkon kakuasan na on manjadi tujuan parabisan na sabotulna. Dot sajahat-jahatna parange panghianatan ima panguaso na iadili ni kajahatan tingon na iparentah.
The Prince iobarkon inda tola ning Paus Clement VIII.
Sasingkopna kario-kario Machiavelli i saro Italia ima ; Discorso sopra le cose di Pisa (1499), Del modo di trattare i popoli della Valdichiana ribellati (1502), Del modo tenuto dal duca Valentino nell’ ammazzare Vitellozo Vitelli, Oliverotto da Fermo (1502), Discorso sopra la provisione del danaro (1502), Decennale primo (1506 poema in terza rima), Ritratti delle cose dell’Alemagna (1508-1512), Decennale secondo (1509), Ritratti delle cose di Francia (1510), Discorsi sopra la prima deca di Tito Livio (1512-1517), Il Principle (1513), Andria (1517),Mandragola (1518), Della lingua (1514), Clizia (1525), Belfagor arcidiavolo (1515), asino d’oro (1517), Dell’arte della guerra (1519-1520), Discorso sopra il riformare lo stato di Firenze (1520), Sommario delle cose della citta di Lucca (1520), Vita di castruccio Castracani da Lucca (1520), Istorie fiorentine (1520-1525), dan Frammenti storici (1525).

 Sumberna